projecte-aina/catalan_government_crawling huggingface dataset:
El Servei de Física Mèdica i Protecció Radiològica es responsabilitza de la dosimetria de la radiació, tant amb finalitats diagnòstiques com terapèutiques.
En el cas concret dels pacients oncològics tributaris de tractament de radioteràpia, es realitza la planificació i el càlcul del tractament, que abraça les modalitats de tractament de radioteràpia conformada 3D, radioteràpia de modulació d'intensitat estàtica, dinàmica i volumètrica (IMRT i VMAT), radiocirurgia i radioteràpia estereotàxica cranial i extracranial (SBRT).
Totes aquestes modalitats es complementen amb tècniques de radioteràpia guiada per la imatge (IGRT).
Així mateix, es dedica al control de qualitat de les fonts radioactives i dels equips productors de radiació, tant dels ubicats a l'Hospital Duran i Reynals com els de l'Hospital Universitari de Bellvitge.
El Servei és responsable de la protecció radiològica dels treballadors exposats, així com del públic en general, i ofereix assessorament en matèria de protecció radiològica a la Direcció de l'Institut Català d'Oncologia, la de l'Hospital Universitari de Bellvitge i la de l'Institut de Diagnòstic per la Imatge.
Actualment, el Servei de Física Mèdica i Protecció Radiològica controla el funcionament de cinc acceleradors lineals, quatre unitats de tractament de braquiteràpia de càrrega diferida, d'una cinquantena d'equips de radiodiagnòstic i de la xarxa ARIA de registre i verificació de tractaments de radioteràpia.
Al control dels equips que produeixen radiació i de les fonts radioactives, s'afegeix la realització d'unes tres mil dosimetries de radioteràpia externa, set-centes de braquiteràpia i la gestió de llicències i dosimetria personal d'uns tres-cents treballadors exposats a radiacions.
Secretària: Ma Carmen Martínez Martínez
El Programa de Càncer Hereditari, a través de la Unitat de Consell Genètic establerta en el nostre centre, garanteix l'atenció dels pacients i familiars amb sospita de predisposició hereditària al càncer.
La nostre Unitat, a través del procés de consell genètic:
• Interpretarà els antecedents personals i familiars per a avaluar el risc d'ocurrència o recurrència d'un determinat tipus de càncer o diversos associats a un síndrome en una determinada família..
• Educarà sobre l'herència, les proves genètiques, la prevenció, els recursos i recerca disponibles.
• Oferirà l'assessorament apropiat per a promoure decisions informades i una adaptació al risc o condició.
• Oferirà, si està disponible i indicat, el corresponent estudi genètic diagnòstic o predictiu.
Horari d'atenció: de 8:00 a15:00, de dilluns a divendres.
Joan Brunet (núm. col·legiat 17-04785)
Bioquímica, Màster en Assessorament Genètic
El Servei d'Hospital de Dia i Atenció Continuada de l'ICO Hospitalet és una unitat assistencial multidisciplinar, que ofereix cures, tractaments i atenció continuada al pacient en seguiment al nostre centre, sense necessitat d'hospitalització.
El servei integra dos àmbits principals:
Hospital de Dia: Realització de procediments diagnòstics i aplicació de tractaments oncoespecífics a nivell ambulatori.
Atenció continuada: Coordinació de l'atenció continuada per oferir una continuïtat assistencial als pacients en seguiment al nostre centre:
- Urgències mèdiques: la Unitat d'Atenció Continuada és una unitat de visita urgent on s'atenen pacients en horari laboral i el punt d'enllaç amb el servei ICO24hores ( 93 401 41 05 ) des d'on es fa el atenció telefònica urgent al pacient les 24hores del dia.
Des d'aquesta Unitat es fa una gestió de tots els casos que es consulten a ICO24hores i es fa un seguiment individualitzat dels casos de major complexitat.
L'equip d'aquesta unitat també dóna suport als diferents professionals de consultes externes per a l'atenció de les urgències imprevistes que es generin des d'aquest àmbit.
El nostre servei es complementa amb el Servei d'Urgències de l'Hospital Universitari de Bellvitge (HUB), on es deriven aquells malalts que es consideri necessari, ja sigui per necessitat d'especialista o per que en la franja horària en que es precisa la visita mèdica la Unitat no estigui oberta.
- Gestió de procediments semiambulatoris (gastrostomia, drenatges biliars, pròtesis digestives, etc.).
Alguns pacients que precisen tècniques diagnòstiques i/o terapèutiques, acudeixen a la Unitat d'Atenció Continuada des d'on es traslladen a posteriori a l'Hospital Universitari de HUB i, a partir d'aquí, es gestiona l'ingrés hospitalari a la Unitat d'Hospitalització més adequada.
L'objectiu final del servei és afavorir el benestar dels pacients i estalviar ingressos innecessaris, amb la qual cosa s'optimitza la utilització dels recursos.
Ubicació: planta zero edifici principal
Eva Coma (núm. col·legiada 08-30184)
Rosa Comabella (núm. col·legiada 08-41940)
Lidia Raventós (en substitució de Mamen Eito Navasal)
L'Àrea de Recerca de l'Observatori Qualy CCOMS-ICO té, entre les seves línies estratègiques, el desenvolupament de projectes dedicats a l'avaluació i a la millora de la qualitat en l'atenció pal·liativa.
Per aquesta raó, té en compte, entre d'altres, aspectes epidemiològics, d'efectivitat, d'eficiència i de satisfacció dels models d'atenció desenvolupats.
L'objectiu és generar evidència de les intervencions i coneixement adaptable i transferible entre diferents models organitzatius.
L'avaluació i millora de qualitat poden realitzar-se en tot tipus de serveis de salut.
Es requereixen una actitud positiva, lideratge i compromís per dur-les a terme.
A més, els equips necessiten espais reflexius dedicats a avaluar de manera participativa la seva qualitat d'atenció de pacients i també, la de la seva organització; per a identificar les àrees i accions que se'n requereixin, de manera sistematitzada.
És recomanable realitzar una autoavaluació i planificació regulars, almenys anualment, que proposin un conjunt de mesures articulades en un Pla de Qualitat.
L'avaluació i millora de qualitat són els instruments clau de l'evolució dels equips, serveis sanitaris i programes de salut.
Es basen en una actitud positiva i proactiva i una metodologia sistematitzada, comptant-hi amb la participació de tots els protagonistes.
En els darrers anys, en el camp de l'atenció al final de la vida, hi ha hagut avanços enormes en l'àmbit terapèutic, tant en el control de símptomes, com en el suport emocional, l'exploració i la intervenció en aspectes socials i espirituals.
També hi ha hagut avenços conceptuals, tals com, la identificació de situacions de malaltia crònica avançada amb pronòstic de vida limitat o la introducció de conceptes com el de dignitat, espiritualitat o atenció i acompanyament del patiment.
Amb una visió amplia poblacional, l'atenció pal·liativa ha de desenvolupar-se en tots els àmbits del sistema de salut, adoptant-hi mesures de millora en tots els serveis.
L'objectiu de l'Observatori 'Qualy' / CCOMS-ICO és ajudar a establir les bases de l'avaluació i millora de la qualitat i proposar una metodologia pràctica i adaptable a situacions quotidianes, en tots els àmbits del sistema de salut.
La metodologia es basa en la combinació de la visió multidimensional de necessitats, el model del quadre de cures i la metodologia DAFO d'autoavaluació, aplicant-los a l'avaluació i millora de l'atenció de malalts i famílies, al seu component emocional, social, espiritual i, també a les dimensions d'organització dels equips.
Les vessants de l'avaluació i millora de la qualitat són molt diverses i inclouen:
El desenvolupament de programes o serveis comporta sempre la necessitat de coneixements i habilitats molt específiques, que no sempre hi són presents a l'organització o l'equip de professionals implicats.
La mirada externa objectiva, la informació, el coneixement i la experiència que poden aportar els professionals de l'Observatori "Qualy" faciliten i ajuden a gestionar el canvis organitzatius necessaris, minimitzant els riscos que sempre acompanyen la implementació de projectes.
Les activitats de cooperació i consultoria amb institucions o organitzacions públiques o privades són molt diverses i inclouen:
L'atenció psicosocial és un dels aspectes que cal desenvolupar de l'atenció pal·liativa.
L'Observatori 'Qualy' assoleix la Direcció Científica de la implementació del programa estatal d'Atenció Integral Psicosocial a persones amb malalties avançades i els seus familiars de la Obra Social de la Caixa.
42 equips d'atenció psicosocial, distribuïts a les 17 comunitats autònomes de l'estat espanyol treballen de forma interdepenent, donant suport a diferents equips, professionals i institucions de l'atenció pal·liativa.
El Projecte NECPAL CCOMS-ICO © és una iniciativa de l'Observatori QUALY / Centre Col·laborador de l'Organització Mundial de la Salut per a Programes Públics de Cures Pal·liatives de l'Institut Català d'Oncologia.
L'objectiu del projecte NECPAL és impulsar la millora de l'atenció dels pacients amb Malalties Cròniques Avançades (MCA) i Necessitat d'Atenció Pal·liativa (NAP).
La identificació d'aquests pacients amb l'instrument NECPAL ha de permetre oferir-los una atenció integral d'acord a les seves necessitats, a través de la coordinació i continuïtat dels diversos dispositius del sistema de salut, amb visió territorial i comunitària.
El projecte NECPAL es fonamenta en 3 eixos principals: Recerca (en el marc de la qual s'ha construït l'instrument NECPAL - CCOMS-ICO©), Docència i proposta de Programa d'Implementació d'un nou Model d'Atenció Pal·liativa (MAP).
És una avaluació quanti-qualitativa, multifactorial, indicativa i no dicotòmica que permet la identificació dels pacients amb malalties cròniques avançades.
Combina avaluació de percepció, la pregunta sorpresa, amb indicadors objectius de severitat, progressió de la malaltia, comorbiditat i consum de serveis.
L'instrument NECPAL CCOMS-ICO© ha estat elaborat a partir d'una iniciativa de recerca de l'Observatori QUALY/CCOMS-ICO, basant-se en l'experiència del PIG i SPICT, d'Anglaterra i Escòcia, adaptant-los al nostre entorn i revisant-hi i ampliant-ne els seus continguts.
La proposta del Programa NECPAL consisteix en la implementació de l'instrument NECPAL CCOMS-ICO©, de les mesures de millora de l'atenció dels malalts identificats i de la millora de la qualitat d'atenció pal·liativa a tots els serveis, associades a la formació i a la recerca.
L'objectiu del programa NECPAL és garantir l'atenció pal·liativa de qualitat a les persones identificades en situació de malalties crònica avançada, a través de la coordinació efectiva dels dispositius assistencials dels diversos nivells del sistema, amb visió territorial i comunitària.
El programa aporta: l'instrument NECPAL CCOMS-ICO© per a la identificació dels pacients, una oferta formativa per a la competència dels professionals, un model d'organització per a la integració funcional dels circuits d'atenció als pacients en situaicó de malaltia crònica avançada, un model d'avaluació i de recerca aplicada.
El desplegament del programa es realitza en territoris demostratius, sobre lideratges clínics i assistencials referenciats en l'Atenció Primària de salut i amb la compartició de les dades clíniques dels pacients.
El febrer de 2008, l'OMS va designar formalment l'ICO com a Centre Col·laborador de l'OMS per a Programes Públics de Cures Pal·liatives.
Aquesta designació converteix l'ICO en un centre de referència internacional per al desenvolupament de les cures pal·liatives des d'una perspectiva pública amb els objectius de donar suport a països en el desenvolupament de programes de cures pal·liatives, identificar models d'èxit, donar suport a l'OMS en la definició dels seus programes, generar evidència i disseminar coneixement en aquest camp.
La designació coincideix, a més, amb la consolidació de línees de recerca emergents en cures pal·liatives i amb l'encàrrec de diferents projectes de consultoria en aquest àmbit per part d'altres institucions.
Per tot això, la direcció de l'ICO aposta per articular un grup de professionals dedicats a treballar en àmbits més enllà dels estrictament relacionats amb l'assistència, encara que estretament vinculats a la cura i l'atenció dels nostres pacients.
Així neix l'Observatori 'Qualy'.
L'experiència acumulada en el disseny i desenvolupament del Projecte Demostratiu de l'OMS de Catalunya, la seva avaluació i monitorització sistemàtiques, amb resultats a 20 anys i el suport realitzat a una gran diversitat d'organitzacions, han generat una experiència i coneixement que han permès la cooperació amb 34 països en tot el món – incloent-hi tot tipus d'organitzacions i institucions - en aquest període de temps.
A més, ha permès el desenvolupament d'una gran experiència docent en formats adaptats a cada necessitat.
La designació, l'any 2008, del Centre Col·laborador de l'OMS per a Programes Públics de Cures Pal·liatives reconeix i consolida aquesta activitat.
El CCOMS-ICO recolza les iniciatives públiques de cures pal·liatives a nivell nacional, regional i local en països que hagin demostrat la seva disposició i hagin sol·licitat a les oficines de l'OMS l'establiment d'un programa de cures pal·liatives.
Aquests països han de demostrar:
L'Observatori Qualy / CCOMS-ICO també dóna suport a institucions, organismes o serveis que requereixin assessorament per al disseny, implementació o avaluació i suport de serveis i programes, elaborant-hi propostes ajustades a les seves necessitats.
Aquestes organitzacions inclouen:
Departament de Salut: Les funcions de suport de l'Observatori Qualy / CCOMS-ICO al Departament de Salut van enfocades a:
MPSI: Les funcions de suport de l'Observatori Qualy / CCOMS-ICO al Departament de Salut van enfocades a:
ICS: L'Institut Català de la Salut (ICS) és el proveïdor públic del 90% dels recursos d'atenció primària i del 30% dels hospitalaris de Catalunya, disposa de recursos i professionals excel·lents de cures pal·liatives i ha elaborat un document estratègic de desenvolupament d'Atenció al Final de la Vida.
En aquest context, s'ha establert un conveni formal de cooperació ICS-CCOMS amb l'objectiu general de contribuir al desenvolupament d'aquestes polítiques en la institució.
Els objectius i accions a curt termini són:
D'acord amb la disposició addicional, relativa a les unitats d'informació, del Decret 169/2014, de 23 de desembre, pel qual es crea la Comissió Interdepartamental de Transparència i Accés a la Informació Pública, s'ha designat a la Unitat d'Assessoria Jurídica del ICO
Si esteu interessats en alguna informació que no apareix en aquest web i voleu exercir el vostre dret d'accés a la informació pública, aneu a l'apartat " Sol·licitud d'accés a la informació pública ".
El Servei de Suport Integral (SSI) de l'ICO Badalona engloba els equips de Cures Pal·liatives, Treball Social, Psicooncologia i Dietètica i Nutrició.
El seu objectiu és disminuir el patiment ocasionat pel càncer al pacient i a la seva família al llarg de tot el procés oncològic, amb especial èmfasi en el cas de pacients amb càncer avançat.
Aquest objectiu s'assoleix gràcies al control dels símptomes ocasionats per la malaltia, la valoració de les necessitats del pacient i de la família, el suport emocional, l'atenció psicològica, la gestió de recursos, el suport dietètic i nutricional, i la promoció dels valors i de l'autonomia del pacient en la presa de decisions.
L'atenció es porta a terme en el pacient hospitalitzat (amb 6 llits propis i actuant com a interconsultors de la resta de serveis de l'ICO i de l'hospital) i en el pacient ambulatori (consultes externes de Cures Pal·liatives, Treball Social, Psicooncologia i Dietètica i Nutrició).
Una psicooncòloga de l'equip realitza part de la seva activitat als hospitals comarcals de l'àrea (Hospital Municipal de Badalona i Hospital de l'Esperit Sant).
Joaquim Julià i Torras: metge coordinador
Mercè Riquelme i Olivares: treballadora social
Sònia Fuentes i Sanmartín: psicooncòloga
1.- Avaluació multidimensional del pacients amb càncer avançat i les seves famílies, tant ambulatoris com ingressats.
2.- Indicar un pla terapèutic multidimensional, el seu seguiment i avaluació específica.
3.- Atenció continuada específica amb suport de les estructures implicades.
4.- Gestió de cas, amb connexió als recursos sanitaris, socio-sanitaris i de salut mental adients en cada moment per a la millor atenció del pacient i la seva família.
5.- Avaluació, tractament i gestió de casos de dolor oncològic complex.
6.- Suport a la presa de decisions al final de la vida, especialment davant de dilemes ètics o quan es plantegi el desig d'avançar la mort.
7.- Detecció, avaluació i gestió de casos de familiars amb risc o dol complicat.
8.- Avaluació i intervenció nutricional en el curs de l'atenció oncológica.
9.- Avaluació i atenció psicològica específica en situacions de complexitat emocional.
10.- Avaluació, diagnòstic i intervenció familiar en el curs de l'atenció oncológica.
11.- Promoure i col·laborar en la recerca relacionada en la millora de l'atenció dels pacients amb càncer avançat i les seves famílies.
12.- Promoure i col·laborar activitats docents relacionades amb l'atenció dels pacients amb càncer avançat i les seves famílies.
Els professionals del Servei de Suport Integral col·laboren en nombroses activitats docents, com ara el Màster de Cures Pal·liatives i d'Infermeria Oncològica de l'ICO i de la Universitat de Barcelona, el Màster de Psicooncologia de la Universitat de Barcelona i el Màster de Psicologia Clínica i Medicina Conductual de la Universitat Autònoma de Barcelona, a més de postgraus, formació de pregrau en Treball Social i altres cursos.
L'Institut Català d'Oncologia de Badalona ha estat acreditat per la Societat Europea d'Oncologia Mèdica (ESMO) com a centre d'excel·lència per la integració entre Oncologia i Cures Pal·liatives.
El Servei de Física Mèdica i Protecció Radiològica (SFMPR) és un servei que dona suport assistencial i docent a tots els serveis de l'Hospital Germans Trias i Pujol que utilitzin la radiació ionitzant per al tractament o diagnòstic de pacients.
La missió essencial del servei és assegurar l'administració eficaç i sense risc de la radiació, per obtenir el millor resultat diagnòstic o terapèutic, la seguretat radiològica de les instal·lacions radioactives i de radiodiagnòstic, la protecció dels treballadors professionalment exposats, la garantia de la qualitat dels exàmens i tractaments realitzats amb radiacions ionitzants, l'elaboració de protocols per donar compliment a les normes vigents i la col·laboració amb la resta de professionals de la salut implicats També es missió del servei proporcionar assessorament tècnic a l'equip de gestió de l'hospital amb tot allò relacionat amb la protecció radiològica i la interlocució amb el Consejo de Seguridad Nuclear, CSN, i el Servei Català d'Activitats Radioactives, SCAR.
L'equip humà que conforma el SFMiPR és el següent:
Especialista en radiofísica hospitalària
El SFMPR està ubicat dins de les instal·lacions del Servei d ́Oncologia Radioteràpica, a la planta Soterrani de l'Hospital Germans Trias i Pujol.
El Servei d'Oncologia Radioteràpica és un servei integral, format per personal facultatiu especialista, d'infermeria, tècnic de radioteràpia i personal administratiu, que basa el tractament del càncer en la utilització de les radiacions ionitzants, mitjançant radioteràpia externa o braquiteràpia, associat a o no a fàrmacs.
El Servei d'Oncologia Radioteràpica de l'ICO Badalona és un servei de referència de radioteràpia externa amb altres combinacions, per a l'Àrea del Barcelonès Nord i Maresme que comprèn una població d'aproximadament 800.000 persones.
És centre de referència per una tècnica especial de radioteràpia, denominada irradiació cutània amb electrons a Catalunya i és un dels dos Centres acreditats pel Ministeri de Sanitat espanyol.
Disposa d'unes instal·lacions de 1.000 m2, que allotgen 3 búnquers amb 3 acceleradors lineals (LINACs) per a tractaments de radioteràpia externa, així com un TAC d'última generació per la planificació dels tractaments (simulacions).
Les sessions de radioteràpia s'administren des de les 8 de la matí a las 22 hores, en torns de matí i tarda.
Es fan 250 tractaments per torn i any.
Amb 5 tornes diaris arribem a fer 1500 tractaments.
Les localitzacions tumorals més freqüents són:
La distribució per procedència dels nostres malalts, és la següent:
• Altres serveis mèdics del HUGTIP: 7%
La cartera de serveis del Servei d'Oncologia Radioteràpica de l'ICO Badalona són aquelles tècniques que es realitzen a radioteràpia externa amb combinació amb altres tractaments.
- Radioteràpia convencional en 3D
- Radioteràpia Hiperfraccionada
- Radioteràpia Normofraccionada
- Radioteràpia combinada amb fàrmacs
- Radioteràpia d'intensitat modulada convencional (IMRT) i volumètrica (VMAT)
- Radioteràpia estereotàxica extracranial (SBRT o SABR)
- Radioteràpia guiada per la imatge (IGRT amb Cone Beam)
- Radioteràpia sincronitzada amb la respiració (Gating)
- Irradiació Corporal Total (TBI)
- Irradiació cutània total amb electrons (TSIe)
- Radioteràpia exclusiva amb conservació d'òrgans
- Radioteràpia associada a QT (seqüencial i/o concomitant) o hormonoteràpia
Cap de Servei Emèrit: Antonio Arellano
Coordinadora de qualitat: Victòria Tuset
Tutora de residents: Mònica Caro
Coordiandora de tècnics: Marisol López
Servei d'Oncologia Radioteràpica de ICO- Badalona
Aquí trobareu les memòries científiques del Servei d'Oncologia Radioteràpica i Física Mèdica de l'ICO
El Servei d'Oncologia Mèdica de l'ICO Badalona es va crear l'any 1983, dins de l'Hospital Universitari Germans Trias i Pujol, i va a passar a formar part de l'ICO l'any 2003.
L'objectiu del servei es oferir un tractament integral al pacient amb càncer.
El servei, altament especialitzat i de referència a l'àrea del Barcelonès Nord i Maresme, disposa d'una àrea d'hospitalització, hospital de dia, unitats funcionals i laboratori.
A més de la tasca assistencial, també realitza recerca i formació per a professionals ja que compta amb metges que realitzen la formació en l'especialitat d'Oncologia Mèdica (Metges Interns Residents).
El Servei d'Oncologia Mèdica treballa de forma coordinada amb els oncòlegs dels hospitals de l'àrea com son l'Hospital Municipal de Badalona i l'Hospital Esperit Sant de Santa Coloma de Gramenet.
A més a més comparteix la cartera de serveis amb l'Hospital de Marató.
El Servei treballa en col·laboració amb els Serveis d'Oncologia Radioteràpica, d'Hematologia Clínica i de Cures Pal·liatives, i amb les especialitats mèdiques i quirúrgiques dels hospitals del nostre entorn, amb unitats de suport assistencial com psicooncologia, treball social, nutrició i dietètica i amb les Àrees Bàsiques de Salut de la zona.
Actualment a l'ICO Badalona funcionen diverses unitats funcionals d'atenció oncològica distribuïda per patologia (sistema central nerviós, mama, esòfag i gàstric, ginecològic, urològic i cap i coll) i comitès de tumors en la resta de patologies.
A diferència dels comitès on no hi ha la presencia del pacient, a les unitats funcionals els especialistes comparteixen espai durant les visites i així poden visitar el pacient de manera simultània i consensuar les decisions sobre el diagnòstic i el tractament inicial.
També garanteixen l'acompanyament del pacient i de la seva família durant tot el procés.
Suport a la investigació: Carme Balañà
Unitat de tumors de mama- cap i coll -germinal
Unitat de tumors urològics-esòfag
Unitat de tumors sistema nerviós central-sarcomes-càncer d'origen desconegut
Tècnic especialista: Mónica Botia Castillo
El servei compte amb metges que realitzen la formació en l'especialitat d'Oncologia Mèdica (Metges Interns Residents)
Tractament sistèmic de totes les malalties oncológiques.
Assaigs Clínics amb medicaments oncológics.
Aplicació de la biologia molecular al tractament del cáncer.
Secretària cap de servei: Maria Teresa Porta i Lluch